জাবেরিয়া আব্বাসি
জাবেরিয়া আব্বাসি (উর্দু: جویریہ عباسی‎‎) হলেন একজন পাকিস্তানি চলচ্চিত্র–টেলিভিশন অভিনেত্রী, মডেল ও উপস্থাপিকা। তিনি হাম টিভির দিল, দিয়া, দেহলিজ ও থোড়ি সি খুশিয়ার পাশাপাশি দোরাহ, অন্নদাতা, সোতায়লি, তেরে লিয়ে ধারাবাহিক; এআরওয়াই ডিজিটালের "দরমিয়াঁ" ফুল ওয়ালি গালি, ফির খো যায়ে না ধারাবাহিক এবং পিটিভির মমতা, কাশ ম্যায় তেরি বেটি না হোতি ও চাহতেঁ ধারাবাহিকে কাজ করেছেন। সাম্প্রতিককালে তিনি ২০১১ সালে পাকিস্তানি চলচ্চিত্র সালতানাতে অভিনয়ের মধ্য দিয়ে চলচ্চিত্র জগতে পা রাখেন। তিনি পিটিভি লং প্লে পেয়ার অগর কভি ফির হুয়াতে সংগীতশিল্পী ও অভিনেতা আলী হায়দারের সাথেও কাজ করেছিলেন।